Ma Dong Seok Akan Terbang Ke A.S Untuk Terlibat Dalam Projek Terbaru MCU
Berita yang masih belum dapat disahkan! Menurut sumber industri Korea (via Allkpop) bintang Eternals Ma Dong Seok akan kembali meneruskan peranannya sebagai Gigamesh dalam projek terbaru MCU.  Pelakon itu dilaporkan akan terbang ke A.S. pada lewat musim panas ini untuk terlibat dalam projek terbaru Marvel Studios. Setakat ini, tidak diketahui sama ada projek itu adalah Eternals 2 ataupun projek MCU yang lain. Ma Dong Seok dijangka sibuk sepanjang separuh pertama 2022 dengan mengetuai promosi untuk filem Korea terbarunya bertajuk The Wilderness.  Dalam temubual sebelum ini, Ma Dong Seok pernah mengucapkan terima kasih kerana terlibat dalam projek Eternals dan mengesahkan bahawa dia mempunyai lebih peluang untuk berkerja dengan Marvel Studios. “Terima kasih kepada projek ini, saya rasa saya akan mempunyai lebih banyak peluang untuk bekerja dengan Marvel tidak lama lagi.” “Terima kasih kepada projek ini, saya rasa saya akan mempunyai lebih banyak peluang untuk bekerja dengan Marvel tidak lama lagi.” Bintang Train to Busan itu membuat debut MCU menerusi filem Eternals dengan memainkan peranan Gilgamesh, salah seorang pahlawan abadi Eternals yang telah berada di Bumi selama ribuan tahun untuk melindungi umat manusia dari Deviant.  Eternals diarahkan oleh Chloe Zhao dan menampilkan barisan pelakon bintang seperti Richard Madden sebagai Ikaris, Gemma Chan sebagai Sersi, Kumail Nanjiani sebagai Kingo, Lauren Ridloff sebagai Makkari, Brian Tyree Henry sebagai Phastos, Salma Hayek sebagai Ajak, Lia McHugh sebagai Sprite, Barry Keoghan sebagai Druig, Angelina Jolie sebagai Thena dan Kit Harington sebagai Dane Whitman.  Ingin melihat lakonan Ma Dong Seok dalam Eternals? anda boleh tontonnya disini!